Selskapet fanget fra Sør-Georgia 1909-1920 og var svært lønnsomt. Allerede i 1910 var driftsoverskuddet 320.000 kroner. I toppåret 1915 ble driftsoverskuddet 586.000 kroner. Styret besto i store deler av perioden av bankdirektør Gustav Iversen, verkseier Alfred Andersen, bankbestyrer Joh. Carlsen, ingeniør Victor J. Mohn og Chr. Nielsen & Co., Larvik. Sistnevnte var fram til 1914 representert av Chr Nielsen. Etter hans død i 1914 overtok hans sønn Rolf Nielsen plassen i styret.